
	Comisia pentru muncă şi protecţie socială


	
	Comisia pentru muncă, familie şi protecţie socială 



	Nr.4c-7/1239/12.12.2017
	
	Nr.XXVII/212/12.12.2017


AVIZ  COMUN

asupra proiectului Legii bugetului asigurărilor sociale de stat pe anul 2018

În conformitate cu prevederile art.21 din Regulamentul  activităţilor comune ale Camerei Deputaţilor şi Senatului, republicat, Comisia pentru muncă şi protecţie socială a Camerei Deputaţilor şi Comisia pentru muncă, familie şi protecţie socială a Senatului, au fost sesizate, spre dezbatere şi avizare, cu proiectul Legii bugetului asigurărilor sociale de stat pe anul 2018, trimis comisiilor cu adresele nr. PLx 568/2017, respectiv nr.L 522/2017.
Potrivit prevederilor art.22 din Regulamentul activităţilor comune ale Camerei Deputaţilor şi Senatului, republicat, membrii comisiilor reunite au examinat proiectul de lege mai sus menţionat în şedinţa comună din 12 decembrie 2017. 
În cadrul dezbaterilor au fost formulate amendamente care, supuse votului, au fost fie admise, fie respinse. Acestea se regăsesc în anexele la prezentul aviz.

În urma finalizării dezbaterilor, membrii comisiilor reunite au hotărât, cu majoritate de voturi (22 voturi pentru şi 9 voturi împotrivă), avizarea favorabilă a proiectului de lege.

	PREŞEDINTE,

Deputat Adrian Solomon
	
	PREŞEDINTE,

Senator Ion Rotaru

	
	
	


Anexa nr. 1 

AMENDAMENTE ADMISE

	Nr. crt.
	Articolul din lege/anexa/capitol/subcapitol/
paragraf/grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/Sursa de finanţare

	1. 
	__
	După articolul 18 se introduce un nou articol, articolul 181, cu următorul cuprins:

„Art.181. – În perioada 1 ianuarie – 1 iulie 2018 valoarea punctului de pensie este de 1000 lei.”

Autori: membrii comisiilor aparţinând grupurilor parlamentare PSD, ALDE, UDMR şi Minorităţilor naţionale

	Precizarea valorii punctului de pensie în bugetul asigurărilor sociale de stat este necesară pentru claritate și predictibilitate, ținând cont și de  majorarea cu 10% începând cu data de 1 iulie 2018.


Anexa nr. 2

AMENDAMENTE RESPINSE

	Nr. crt.
	Articolul din lege/anexa/capitol/subcapitol/
paragraf/grupa/titlul/articol/alineat
	Text amendament propus
(autor, apartenenţă politică)
	Motivaţia amendamentului/ Sursa de finanţare
	Motivaţia respingerii (numai pentru comisii)

	1.
	Art.3. - (1) Bugetul asigurărilor sociale de stat aferent sistemului public de pensii se stabileşte la venituri în sumă de 62.591.775 mii lei, iar la cheltuieli în sumă de 62.591.775  mii lei.

	Art.3. - (1) Bugetul asigurărilor sociale de stat aferent sistemului public de pensii se stabileşte la venituri în sumă de 65.711.465 mii lei, iar la cheltuieli în sumă de 65.711.465  mii lei.
Autori:

Mara Calista-  Deputat PNL, 

Dumitru Oprea - Deputat PNL, 

Pavel Popescu -Deputat PNL, 

Mara Mareș - Deputat PNL, 

Claudiu Răcuci-, Deputat PNL, 

Grupurile parlamentare ale PNL din Camera Deputaților și Senat


	Conform prezentului proiect punctul de pensie va crește începând cu data de 1 iulie 2018 cu 10%.

Conform prevederilor alin (2) al articolului 102 din legea nr. 263/2010 –”Valoarea punctului de  pensie se majorează anual cu 100% din rata medie anuală a inflaţiei, la care se adaugă 50% din creşterea reală a câştigului salarial mediu brut realizat.”
Astfel conform prevederilor legale în vigoare punctul de pensie trebuie să fie calculat anual conform formulei de calcul din lege și alocat în bugetul de asigurări sociale suma necesară pentru plata pensiilor. Formula de calcul se bazează pe evoluția economică a țării și astfel face ca calcularea acestuia să nu depindă de dorința celor de la guvernare la momentul respectiv. Întrucât la sfârșitul acestui an evoluția economică ne arată, conform formulei de calcul a punctului de pensie, că acesta poate crește cu 9,7%, considerăm că aceasta trebuie să se facă de la 1 ianuarie 2018 și să asigure menținerea aceluiași nivel de trai pentru pensionarii României .

Sursa de finanţare:

Se majorează subvenția prevăzută la Anexa nr. 1/03 - Cap. 4203 din BASS cu suma de 3.119.690 mii lei, pentru a acoperi alături de suma deja existentă în  BASS  plata pensiilor  pentru anul 2018, conform legii.


	Respins la vot.

	2. 
	Art.17. – În anul 2018, indicele de corecție prevăzut la art.170 din Legea nr. 263/2010 privind sistemul unitar de pensii publice, cu modificările şi completările ulterioare, este de 1,15.

	Art.17. – (1) În temeiul art. 102 din Legea nr. 263/2010 privind sistemul unitar de pensii publice, valoarea punctului de pensie se majorează anual cu 100% din rata medie anuală a inflaţiei, la care se adaugă 50% din creşterea reală a câştigului salarial mediu brut realizat. La data publicării prezentei legi în Monitorul Oficial al României, Partea I, se abrogă orice derogări de la art. 102 din Legea nr.263/2010.

(2) În temeiul art. 43 din Legea nr. 411/2004 privind fondurile de pensii administrate privat, în perioada  1 ianuarie 2018 – 31 decembrie 2030 cota de contribuţie la fondul de pensii este de 6%. La data publicării prezentei legi în Monitorul Oficial al României, Partea I, se abrogă orice derogări de la art.43 din Legea nr.411/2004.

(3) În anul 2018, indicele de corecție prevăzut la art.170 din Legea nr. 263/2010 privind sistemul unitar de pensii publice, cu modificările şi completările ulterioare, este de 1,15.
Autori: 

Bogdan HUȚUCĂ – Deputat PNL

Florin CÎȚU – Senator PNL

Carmen Hărău – Senator PNL

Lucian HEIUȘ – Deputat PNL

Nicolae NEAGU – Deputat PNL

Dan VÎLCEANU – Deputat PNL

Iulian DUMITRESCU – Senator PNL

Robert SIGHIARTĂU – Deputat PNL

Ion ȘTEFAN – Deputat PNL

Marilen PIRTEA – Deputat PNL

Grupurile parlamentare ale PNL din Camera Deputaților și Senat


	Potrivit art. 1 alin. (5) din Constituția României ”(5) În România, respectarea Constituţiei, a supremaţiei sale şi a legilor este obligatorie.”

Astfel, în pofida prevederilor Legii nr. 263/2010 privind sistemul unitar de pensii publice, majorarea punctului de pensie așa cum este prevăzută de art. 102 nu este respectată în anul 2018.

Prin prezentul amendament propunem doar respectarea prevederilor Legii nr. 263/2010 și eliminarea derogărilor de la aceste legi.
	Respins la vot.

	3. 
	Anexa nr. 1 / 03  

Capitol 2103

Subcapitol 07

Contributia la fondul de pensii, administrat privat (se scade)


	Anexa nr. 1 / 03  Ministerul Muncii și Justiției Sociale/Capitol 2103/Subcapitol 07/ Contributia la fondul de pensii, administrat privat (se scade)

Se modifică și va avea următorul cuprins:

Propuneri 2018:  – 11.507.461 mii lei

Autori: 

Bogdan HUȚUCĂ – Deputat PNL

Florin CÎȚU – Senator PNL

Carmen Hărău – Senator PNL

Lucian HEIUȘ – Deputat PNL

Nicolae NEAGU – Deputat PNL

Dan VÎLCEANU – Deputat PNL

Iulian DUMITRESCU – Senator PNL

Robert SIGHIARTĂU – Deputat PNL

Ion ȘTEFAN – Deputat PNL

Marilen PIRTEA – Deputat PNL

Grupurile parlamentare ale PNL din Camera Deputaților și Senat


	Corelare necesară ca urmare a necesității  respectării prevederilor art. 43 din Legea nr. 411/2004 privind fondurile de pensii administrate privat.
	Respins la vot.

	4. 
	Anexa nr. 1/03/ 
Cap. 4203 Subvenții de la bugetul de stat 
	Se propune suplimentarea subvenției de la bugetul de stat cu suma de 3.119.690 mii lei pentru asigurarea veniturilor privind sistemul de pensii pentru majorarea acestora conform prevederilor legale de la 1 ianuarie 2018.
Autori:

Mara Calista-  Deputat PNL, 

Dumitru Oprea - Deputat PNL, 

Pavel Popescu -Deputat PNL, 

Mara Mareș - Deputat PNL, 

Claudiu Răcuci-, Deputat PNL, 

Grupurile parlamentare ale PNL din Camera Deputaților și Senat


	Conform calculelor făcute de Ministerul Finanțelor Publice  și Ministerul Muncii la OUG 82/2017 cu privire la majorarea pe 6 luni a punctului de pensie cu 10% - aceasta conduce la o cheltuială suplimentară de 3.119.690 mii lei.

Astfel, prin prezentul amendament solicităm acoperirea acestei cheltuieli și pentru celelalte 6 luni ale anului astfel încât majorarea punctului de pensie să se facă de la 1 ianuarie 2018, nu de la mijlocul anului, dacă actuala guvernare nu vine cu o altă lege de prorogare a termenului.

Sursa de finanțare:

Suportarea creșterii subvenției de la bugetul de stat care poate fi făcut prin transfer de la Bugetul de stat, din bugetele acordate pentru  fiecare minister în parte, cu excepția MAI și MApN, de la pozițiile privitoare la bunuri și servicii căci asigurarea unui nivel de trai decent a pensionarilor și a respectării drepturilor acestora prevăzute de lege este mai important decât achiziționarea de mobilier sau mașini. 
	Respins la vot.

	5. 
	Fișa programului

Anexa nr.5/03/01

Cod indicator 

Cod indicator 5840, 5842, 5843
5841 
Indicele anual de modificare a contribuţiilor la fondurile administrate privat

2017     2018     2019    2020    2021

5,1         3,75     3,75    3,75      3,75
	Fișa programului

Anexa nr.5/03/01

Cod indicator 

SE ELIMINĂ

Cod indicator 5841 se modifică și va avea următorul cuprins:

5841 
Indicele anual de modificare a contributiilor la fondurile administrate privat
2017     2018     2019    2020    2021

5,1      6         6        6      6

Autori: 

Bogdan HUȚUCĂ – Deputat PNL

Florin CÎȚU – Senator PNL

Carmen Hărău – Senator PNL

Lucian HEIUȘ – Deputat PNL

Nicolae NEAGU – Deputat PNL

Dan VÎLCEANU – Deputat PNL

Iulian DUMITRESCU – Senator PNL

Robert SIGHIARTĂU – Deputat PNL

Ion ȘTEFAN – Deputat PNL

Marilen PIRTEA – Deputat PNL

Grupurile parlamentare ale PNL din Camera Deputaților și Senat


	Corelare necesară ca urmare a necesității respectării prevederilor art. 43 din Legea nr. 411/2004 privind fondurile de pensii administrate privat.
	Respins la vot.

